Élete első Formula–1-es időmérőedzését az Ausztrál versenyhétvégén teljesítette. A kvalifikáción a 20. legjobb időt érte el, ezzel megelőzve a Lotus F1 Team két pilótáját, Romain Grosjeant és Pastor Maldonadót, de Esteban Gutiérrez váltócsere miatti büntetését követően egy helyet előrébb került a rajtrácson, így a 19. helyről indulhatott a másnapi versenyen. A futamon a rajtot követően pályán tartotta az autót egészen a 29. körig, amikor is olajnyomás probléma miatt kénytelen volt feladni a versenyt. A maláj versenyhétvégén az esős kvalifikáción előtt olajszivárgási problémái voltak a Caterham CT05-ös kódjelzésű versenyautójával. A kvalifikáción megcsúszott az egyik jobbos kanyarból történő kigyorsításnál, elvesztette az irányítást az autó felett, a pályát szegélyező falnak csapódott, majd a pályára visszatérve megállt, majd ezt követően piros zászlóval félbeszakították a kvalifikációt és a 22., utolsó helyről várhatta a másnapi versenyt. A versenyen Räikkönennel is harcolt, majd a versenyt a csapattársa, Kobajasi Kamui mögött a 14. helyen ért célba.